Ne szeress, ne szeress (2)
Ne szeress, ne szeress,
Mert nékem nem kellesz;
Elmúlt az az idő,
Mellyben voltál kedves.

Felmentem a hegyre,
Lenéztem Imreghre:
Héj! a szeretőmnek
Más ült az ölibe.

Sirass rózsám! sirass,
Mig előtted vagyok,
Azután ne sirass,
Mikor elutazok.

Ha én tőlem elmégysz:
Soha vissza ne nézz,
Talán a szivemnek
Nem lesz ollyan nehéz.

Hogy tőlem elmentél,
Vissza tekintettél,
Azzal a szivemben
Nagy sebet ejtettél.
Népköltészet